Սառա Նալբանդյան

Սառա Աշոտի Նալբանդյան (), հայ կինոքննադատ, մշակութաբան, դրամատուրգ,սցենարիստ,
արվեստագիտության թեկնածու։

Կենսագրություն

Կրթություն 
1994-1999 թվականներին սովորել է  Երևանի պետական համալսարանի ռուսաց լեզվի և գրականության ֆակուլտետում, 2000-2004 թվականներին՝ ՀՀ ԳԱԱ արվեստի ինստիտուտի թատրոնի և կինոյի բաժնի ասպիրանտուրայում, 2008-2010 թվականներին՝ Բոլոնիայի համալսարանի կինոյի, հեռուստատեսություն և մուլտիմեդիա արտադրության ֆակուլտետի մագիստրատուրայում (Բոլոնիա, Իտալիա)։

Աշխատանքային գործունեություն 
2001-2008 թվականներին դասավանդել է Ռուս-Հայկական սլավոնական համալսարանում,
2003 թվականից ՀՀ ԳԱԱ արվեստի ինստիտուտի թատրոնի բաժնի գիտաշխատող է, 
2010-2011 թվականներին եղել է Համազգային պետական թատրոնի գրական մասի վարիչ։
2011 թվականից ԵՊՀ պատմության ֆակուլտետի մշակութաբանության ամբիոնի ասիստենտ է,
2023 թվականից Երևանի թատրոնի և կինոյի պետական ինստիտուտի ռեկտոր :

Պարգևներ 
 2010 թվական, «Կոմոս. ձայներ երգչախմբից դուրս», լավագույն վավերագրական ֆիլմ «Լիբերո Բիզարի» վավերագրական ֆիլմերի փառատոն (Սան Բենեդետո դել Տրոնտո, Իտալիա)։

Անդամակցություն 
 2004 թվական, ՀՀ ԳԱԱ Արվեստի ինստիտուտի Երիտասարդ արվեստաբանների խորհուրդ։
 2004-2006 թվականներ, ՀՀ ԳԱԱ Արվեստի ինստիտուտի Երիտասարդ արվեստաբանների խորհրդի գիտական քարտուղար։
 2010 թվական, Ազգային թատերական ստեղծագործական միավորում։

Երկեր 
 Ռուսական մշակույթը հին ժամանակներից մինչև մեր օրերը, Ուս. ձեռնարկ։ Մեկնարկ։ 2017 թ․, 97 էջ։
 Ռուսական մշակույթը հին դարերից մինչ մեր օրեր, Ուս. ձեռնարկ։ Մեկնարկ։ 2016 թ․, 28 էջ։

Ծանոթագրություններ

Արտաքին հղումներ 
 Sara Nalbandyan

ԵՊՀ շրջանավարտներ
Հայ մշակութաբաններ
Հայ կինոքննադատներ
Պատմական գիտությունների թեկնածուներ